Min hustru og jeg tilbragte en 5 dages ferie med vores barnebarn på 13 år i Rainers lejlighed. Lejligheden svarede til beskrivelsen hos AirB&B. Lejligheden fremstod pæn og rengjort. Før rejsen fik vi god skriftlig velkomst og vejledning i brug af lokaltrafikken. Selvom vi ankom sent tog Rainer sig god tid til at fremvise lejligheden og besvare vores spørgsmål. Vi fik bykort og en liste over attraktioner med tilhørende lokaltrafikforbindelser. Indretning af lejligheden passede os godt med separat toilet og badeværelse. Køkken og bad fungerede OK. Gode senge. Vores barnebarn faldt straks for hemsen. Vi var imponeret over den gode skabsplads i korridor og soveværelse. Rolig gade.
Vi boede 3 min. gang fra Hundertwasserhuset og 8 min. fra "Wien Mitte" trafikknudepunkt og indkøbscenter. Her krydser tog, U-Bahn, sporvogne og flere busser. Og en behagelig overraskelse: CAT-toget, som er en direkte forbindelse til og fra Wien Airport. Her kan man indlevere bagage til Austrian Airlines og få lavet boardingkort til samme. Rabat på CAT-returbilletten, som er gyldig i 1 måned. Gratis for børn under 15 år!